ລົດໝື່ນກ່ວາຄັນ ຕິດຄ້າງ ຢູ່ເທິງພູເຂົາ Alps ໃນຝຣັ່ງ ຍ້ອນຫິມະຕົກໜັກ
ລັດຖະບານຝຣັ່ງໄດ້​ຂໍ​ຮ້ອງ​ ໃຫ້​ບັນດາ​ຜູ້​ຂັບ​ລົດທັງຫຼາຍ “ຈົ່ງ​ໃຊ້​ຄວາມ​ລະ​ມັ​ດລະວັງ​ຢ່າງທີ່​ສຸດ” ​ແລະ​ໃຫ້​ຫລີກ​ລ່ຽງ​ການ​ເດີນທາງ ​ຖ້າ​ເປັນ​ໄປ​ໄດ້.
ຫິມະ ແລະ ນ້ຳກ້ອນ ໃນເຂດພູເຂົາ Alps ໃນປະເທດຝຣັ່ງ ໄດ້ເຮັດໃຫ້ລົດຈຳນວນ 15,000 ຄັນ ຕົກຄ້າງຢູ່ຕາມພູ ສົ່ງ ຜົນກະທົບໃຫ້ເກີດການຕິດຂັດຢ່າງໜັກ ໃນການຈະລາຈອນ ໄປ ແລະກັບຈາກສະຖານທີ່ຫຼິ້ນສະກີ້ຫິມະຕ່າງໆຢູ່ເຂດພູເຂົາ Alps ໃນຊ່ວງພັກບຸນຄຣິສມັສ ລັດຖະບານໄດ້ຂໍຮ້ອງ ໃຫ້ບັນດາຜູ້ຂັບລົດທັງຫຼາຍ  ແລະໃຫ້ຫລີກລ່ຽງການ ເດີນທາງ ຖ້າເປັນໄປໄດ້ ຊາຍຄົນໜຶ່ງເສຍຊີວິດ ເວລາລົດຂອງລາວແລ່ນເຈືອກລົງເຫວ ລະຫວ່າງຮ່ອມພູ ຫຼາຍກວ່າ ສາມສ່ວນສີ່ຂອງປະເທດ ແມ່ນຕົກຢູ່ພາຍໃຕ້ການເຕືອນໃຫ້ຕິດຕາມເບິ່ງ ອາກາດປັ່ນປ່ວນທີ່ຮ້າຍແຮງ ບັນດານັກພະຍາກອນອາກາດ ເຕືອນວ່າ ຈະມີຫິມະ ຕົກລົງມາຕື່ມອີກ ແລະ   ໃນຕອນ ຂ້າມຄືນ ແລະໄດ້ເຕືອນອີກວ່າ ຖະໜົນສາຍຕ່າງໆ ຈະໝື່ນຫຼາຍ ລົມ ພັດຢ່າງແຮງກໍໄດ້ສ້າງຄວາມເສຍຫາຍ ໃນເຂດອື່ນໆຂອງຝຣັ່ງ ສົ່ງຜົນໃຫ້ປິດທ່າເຮືອ ເມືອງ Calais ລົງ ແລະ ສວນທີ່ມີຊື່ສຽງຂອງພະລາດຊະວັງເກົ່າ Versailles ຫິມະທີ່ຕົກລົງມາຢ່າງໜັກ ຍັງໄດ້ລົບກວນການສັນຈອນຕາມທ້ອງຖະໜົນສາຍຕ່າງໆ ໃນເຢຍຣະມັນ ສົ່ງຜົນໃຫ້ເກີດສະພາບລົດຕິດ ຍາວເຖິງ 25 ກິໂລແມັດ ຢູ່ຖະໜົນໃຫຍ່ motorway ເລກ A8 ໃກ້ກັບນະຄອນ Stuttgart ຢູ່ໃນອັງກິດ ບັນດາເຈົ້າໜ້າທີ່ ໄດ້ອອກຄຳເຕືອນໃຫລະວັງການກ້າມເປັນນ້ຳກ້ອນຂອງ ຫິມະ ແລະຫິມະທີ່ຕົກລົງມາ ຢ່າງໜັກໃນບາງເຂດ ເຮືອນຊານຫຼາຍຮ້ອຍຫຼັງບໍ່ມີໄຟຟ້າ ໃຊ້ ຢູ່ໃນບາງເຂດຂອງອັງກິດ